Lav et referat af nedenstående tekst:

Tekst:
Loven skal ændres, så Im og Suthida Nielsen kan komme tilbage til Danmark, og andre ikke risikerer at ende i samme situation. Så klar er meldingen fra Tom Behnke, som er integrationsordfører for Det Konservative Folkeparti. - Vi er indstillede på en generel lovændring, som gør, at hvis opholdsgrundlaget dør, så får ægtefællen lov at blive i Danmark, siger han. Tom Behnke ønsker et overblik over, hvor mange der vil være omfattet af en lovændring med tilbagevirkende kraft. - Men jeg kan ikke se, at det skulle være så omfattende, at det vil være et problem. Og jeg mener ikke, det skal afholde os fra at ændre loven, siger han. Tom Behnke mener, det er realistisk, at loven vil kunne ændres inden nytår. - Men vi skal ikke lave en særlov for Im og hendes mor. Det skal være en generel lovændring, så andre ikke ender i samme situation, siger Tom, Behnke.

Referat:
Det konservative Folkeparti opfordrer ministeren til at lave en generel lovændring og ikke en særlov i Im-sagen.